Diari Oficial de la Generalitat Valenciana


Sumari del DOGV 3097, del 10-10-1997 (1997/10444)

ACORD de 23 de juliol de 1997, de la Comissió Territorial d'Urbanisme de València, relatiu a la taxació conjunta del sector AM-5 del Pla General d'Ordenació Urbana d'Aldaia.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3097

Data del DOGV
:   10-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10647


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3401 ACORD de 23 de juliol de 1997, de la Comissió Territorial d'Urbanisme de València, relatiu a la taxació conjunta del sector AM-5 del Pla General d'Ordenació Urbana d'Aldaia. [97/C10580]
  
La Comissió Territorial d'Urbanisme de València, en sessió de 23 de juliol de 1997, va adoptar el següent acord:
  
"Vist l'expedient remés per l'Ajuntament d'Aldaia, promogut per la mercantil RIOFISA, relatiu a la taxació conjunta del sector AM-5 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
L'expedient, després de la tramitació d'acord amb el TRLS, va ser aprovat definitivament per la Comissió Territorial d'Urbanisme en sessió de 19 de desembre de 1996.
  
Segon
  
Després de l'aprovació de l'expedient, i en part per les al·legacions presentades pels interessats, es detecta l'existència de determinades errades quant als titulars i els drets afectats i respecte de determinats fulls de valoració.
  
Tercer
  
Es presenta en aquesta Comissió la documentació corresponent als canvis que, com a conseqüència, es produeixen en el projecte d'expropiació del sector AM-5 d'Aldaia.
  
Documentació que consta de la relació de les noves titularitats i els drets i dels nous fulls de valoració, així com dels documents justificatius de la procedència dels dits canvis.
  
Quart
  
La Comissió Informativa de la Comissió Territorial d'Urbanisme de València, en sessió de 17 de juliol de 1997, va emetre un informe sobre el projecte que ens ocupa, i es compleix, així, allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació de l'expedient ha sigut correcta i la documentació del projecte està completa, de conformitat amb l'article 219 de la Llei del Sòl.
  
Segon
  
És reiterable en aquest document el contingut de l'acord de la Comissió Territorial d'Urbanisme de València, de 19 de desembre de 1996, perquè la modificació que es tramita es tracta d'una mera introducció de canvis puntuals en l'expedient amb l'objecte anteriorment assenyalat, sense alterar en la resta el contingut del projecte ni de l'expedient.
  
Tercer
  
No s'observa cap inconvenient per a l'aprovació definitiva de la modificació introduïda en l'expedient de referència.
  
Quart
  
La Comissió Territorial d'Urbanisme és l'òrgan competent per a l'aprovació dels expedients d'expropiació pel procediment de taxació conjunta, de conformitat amb l'article 219.6 del TRLS i 10.D del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
A la vista de tot el que antecedeix i de la legislació vigent en matèria d'urbanisme, la Comissió Territorial d'Urbanisme, en sessió de 23 de juliol de 1997, acorda:
  
1. Aprovar l'expedient tramitat per la mercantil RIOFISA.
  
2. Aprovar les noves valoracions dels béns i els drets que s'han d'expropiar, proposades per la mercantil RIOFISA.
  
3. Declarar la urgent ocupació dels nous béns i els drets afectats.
  
Tot això referit a la taxació conjunta del sector AM-5, correcció d'errades d'Aldaia.
  
Contra la present resolució, que no posa fi a la via administrativa, en allò que afecta al punt 3, s'hi pot interposar un recurs ordinari en el termini d'un mes, comptador des del dia de la notificació, davant del conseller d'Obres Públiques, Urbanisme i Transports, o qualsevol altre recurs que s'estime pertinent.
  
Respecte dels punts 1 i 2 no cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el projecte d'expropiació; aquest s'acompanyarà d'una còpia del full de preu just aprovada, i es comunicarà que, en el termini de 20 dies hàbils següents al de la recepció de tal notificació, podran manifestar per escrit, davant d'aquesta Comissió Territorial d'Urbanisme, la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada aquella que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Aquesta Comissió trametrà els fulls d'estimació impugnats, juntament amb l'expedient, al Jurat Provincial d'Expropiacions Forçoses de València."
  
València, 23 de juliol de 1997.- El secretari de la Comissió Territorial d'Urbanisme: José Manuel Palau Navarro.